نیل موہن

نیل موہن (پیدائش 1973ء) ایک امریکی کاروباری منتظم ہیں۔ 16 فروری 2023ء سے وہ یوٹیوب کے سی ای او کے عہدے پر فائز ہیں۔

 ابتدائی زندگی 
نیل موہن 1973ء میں لافاییت، انڈیانا میں بھارتی نژاد ہندو برہمن خاندان میں پیدا ہوئے۔ بچپن کا کچھ حصہ انھوں نے امریکا میں گزارا اور بعد ازاں نوعمری میں کچھ برس بھارت میں تعلیم حاصل کی۔ پھر 1990ء کی دہائی میں وہ دوبارہ امریکا واپس آ گئے اور اسٹینفورڈ یونیورسٹی سے 1996ء میں الیکٹریکل انجینئرنگ میں گریجویشن کیا۔

 کیریئر 
موہن نے گریجویشن کے بعد ایکسینچر میں کام شروع کیا اور پھر اسٹارٹ اپ کمپنی نیٹ گریوٹی سے وابستہ ہوئے۔ بعد ازاں ڈبل کلک (DoubleClick) میں شمولیت اختیار کی جہاں انھوں نے کاروباری حکمت عملی میں اہم کردار ادا کیا۔ 2007ء میں گوگل نے ڈبل کلک کو خرید لیا اور موہن گوگل میں شامل ہو گئے۔ یہاں انھوں نے آن لائن اشتہارات اور میڈیا کے شعبے میں نمایاں خدمات انجام دیں۔

2015ء میں انھیں یوٹیوب کا چیف پروڈکٹ آفیسر بنایا گیا، جہاں انھوں نے یوٹیوب ٹی وی، یوٹیوب میوزک، یوٹیوب پریمیئم اور یوٹیوب شارٹس جیسے منصوبے متعارف کرائے۔ 16 فروری 2023ء کو سوزان ووجسکی کے استعفے کے بعد نیل موہن یوٹیوب کے نئے سی ای او بن گئے۔

 دیگر سرگرمیاں 
موہن مائیکروسافٹ کے ساتھ بھی کام کر چکے ہیں اور سٹچ فکس اور 23 اینڈ می کے بورڈ کے رکن ہیں۔

 ذاتی زندگی 
نیل موہن کی شادی 1996ء میں ہیما سرین موہن سے ہوئی، جو غیر منافع بخش اور عوامی فلاحی شعبوں میں سرگرم رہی ہیں۔

 حوالہ جات